‎NETFLIX 影集
‎正如我所講
‎（內閣支持率暴跌）
‎我會保證…繼續做落去
‎-總理先生！ ‎-總理先生！
‎以上就係笹川總理 ‎對內閣支持率大跌嘅全部回應
‎如果佢嘅支持率再下跌一個百分點
‎就會創下歷屆內閣最低嘅支持率
‎係我呀！
‎我早就知道啦！
‎我哋啱啱喺電視見到嗰個人就係佢
‎下晝1點，西蘭花女士 ‎會禮節性拜訪您
‎（笹川基文總理）
‎跟住兩點會同小松菜少女組見面
‎下晝5點，您會同蘿蔔國王 ‎喺酒店共晉晚餐
‎好，我清楚晒喇
‎-我要食西蘭花？ ‎-冇錯
‎我仲要食小松菜同蘿蔔？
‎盡量當前菜咁食
‎等等，您唔好食蘿蔔呀！
‎嘩！總理好有型呀！
‎總理一定係好重要，係咪呀？
‎我肯定佢係全國最重要嘅人
‎但我想知道…
‎咩呀？
‎我哋點解會喺呢度嘅？
‎我哋衝呀！
‎（兩小時前）
‎（沖壽司）
‎我發誓一定要捉到你！
‎我諗呢個係話畀我哋知 ‎媽媽喺邊度嘅密碼
‎我哋解到碼就搵到佢㗎喇
‎係咁樣呀？
‎笹川總理落台！
‎下台！
‎笹川政府落台！
‎我哋都係走為上著！
‎（士多啤梨牛奶）
‎登凳！
‎咦？
‎搞乜鬼呀？
‎佢嚟喇
‎笹川政府落台！
‎我哋就係咁樣嚟到呢度喇
‎但我哋要快啲搵出口離開 ‎咁樣先可以去搵媽媽！
‎唔想郁呀
‎我好明白你
‎你明白我？
‎應該係啩
‎真係嘅？
‎你係咪想令我哋放低警覺 ‎跟住捉我哋呀？
‎我先唔會做啲咁嘅嘢
‎我好似而家咁懶散嘅時候 ‎就開始有幻覺
‎真係㗎？
‎-我唔知呀 ‎-我唔知呀
‎如果全國最重要嘅人係咁樣
‎我真係好擔心將來
‎做總理喺好多方面都好難
‎係好複雜嘅事
‎當啲人話“好複雜”
‎背後通常都有一個幼稚嘅原因
‎唔係咁㗎
‎比如話我嘅支持率，而家係咁跌
‎如果再跌一個百分點 ‎就會係歷史新低
‎你明啦？係好難同好複雜㗎
‎就算係最低咁又點喎？
‎我唔想咁樣
‎點解唔想呢？
‎就係因為…
‎總之我就係唔想，我唔想呀！
‎你好似個細路呀
‎我唔想做總理呀！
‎都已經搞成咁，後悔都冇用啦
‎你講得啱
‎但呢份工真係好難呀
‎就好似有人同我講 ‎我做緊嘅嘢係完全冇價值咁
‎邊個有資格決定一樣嘢嘅價值？
‎總理嘅價值就係由人民決定
‎唔係應該由你決定㗎咩？
‎我一開始都係咁諗
‎我想做個完美嘅政治家
‎為人民令呢個國家變得更好
‎嗰陣我仲係一個啱啱加入政壇嘅新丁
‎你好好彩
‎你唔似我咁樣變壞晒
‎你仲係一隻蛋
‎你想成為乜嘢都得
‎係咁樣咩？
‎係呀，冇錯
‎煎蛋
‎蛋三文治，或者炒蛋
‎你做乜都得
‎不過…我諗硬烚蛋就冇可能喇
‎如果咁樣，或者我都想試下
‎我想試下做總理
‎-咩話？ ‎-吓？
‎一隻雞蛋可以有無限嘅可能
‎（蛋黃哥）
‎我哋係有無限可能嘅雞蛋
‎如果你有夢想就好容易
‎（周休八日，唔好咁努力）
‎（蛋黃哥）
‎行出第一步，唔好諗咁多
‎（蛋殼膜嘅好處，取消飲宴）
‎一隻雞蛋可以有無限嘅可能
‎（雞蛋總理，佢只係隻蛋？）
‎（好似好好味）
‎我哋係有無限可能嘅雞蛋
‎（得意蛋活動）
‎（個屁股好得意）
‎你可以做總理
‎（係一隻蛋？）
‎你可以做總統
‎（選票，候選人名字：蛋黃哥）
‎你可以做總理，你可以做總統
‎就算係最估唔到嘅人都可以
‎我肯定我做得到
‎恭喜晒！
‎有乜可能呀！
‎經濟前景係好似蛋白咁通透光明
‎-嘩！ ‎-嘩！
‎-好通透呀！ ‎-好有哲理呀！
‎-佢唔係半透明咩？ ‎-佢唔係只係一隻生蛋咩？
‎-游呀… ‎-總理先生！
‎你對你嘅支持率有咩睇法？
‎我唔在乎支持率
‎你係話你唔會理人點諗？
‎我好感動
‎或者我應該話，我好想同你一樣
‎做一個忠於自己嘅總理
‎-副總理，豉油 ‎-知道！
‎或許我唔係自己諗咁變壞晒
‎呢種感覺…
‎即係忠於自己 ‎做我想做嘅嗰種政治家…
‎如果我內心仲有呢種感覺嘅話…
‎如果咁樣嘅話，我哋交換位置啦
‎-吓！ ‎-咩話！
‎（蛋黃哥總理辭職）
‎蛋黃哥總理因為健康理由喺今日辭職
‎笹川副總理將獲任命為總理
‎民眾只會當蛋黃哥係一隻生雞蛋
‎呢種根深蒂固嘅觀念被認為係
‎蛋黃哥政府咁短命嘅原因之一
‎我會將喺你身上學到嘅嘢學以致用
‎要更加努力做好總理呢份工
‎以我自己嘅風格同節奏去做
‎你就係學到呢啲嘢？
‎我差啲唔記得咗
‎我想話你知一件事
‎你要小心唔好好似我咁變壞咗
‎雞蛋係會過期㗎
‎過期？
‎你會變壞？
‎係呀，只係時間問題
‎真係㗎？
‎我花太多時間拉票喇
‎唔好意思，總理先生
‎場地方面差唔多準備好…
‎總理先生？
‎-救命呀！ ‎-以我自己嘅節奏…
‎咩事呀？
‎總理！
‎吓？
‎係你做㗎？
‎我諗係啩
‎你真係衰格，我要拉你
‎吓！
‎如果我哋被人拉咗 ‎就永遠都搵唔到媽媽喇！
‎唔好呀！
‎蛋黃哥！
‎字幕翻譯：李恒聰